Millors resultaus gosan obtener-se quan os usuarios adoptan o paper de moderador y desplegan comportamientos mas constructivos privando chudicios y confrontacions. Os troles son excitaus por os cazadors y frustraus por os indiferents, y garra d'istas dos emocions producen resultaus positivos ta o foro. Enfrontinar-se a os troles remata en «guerras de flamaradas» (flamewars). Os troles frustraus por a estratechia d'os indiferents pueden abandonar o foro (y seguir comportando-se igual en unatro puesto, u convertir-se en usuarios constructivos) u fer-se cada vegada mas incendiarios dica que obtiengan una respuesta.